देश के सबसे बड़े बैंक भारतीय स्टेट बैंक (एसबीआई) ने खुदरा सावधि जमा की दरें 10 से 50 आधार अंक बढ़ा दिया है। यह बढ़ोतरी अलग अलग जमा अवधि के मुताबिक अलग अलग है। स्टेट बैंक के इस कदम का बैंकिंग व्यवस्था में अनुसरण किया जा सकता है। एक आधार अंक प्रतिशत अंक का सौवां हिस्सा होता है। अपनी वेबसाइट पर की गई घोषणा में देश के सबसे बड़े बैंक ने कहा है कि 7 से 45 दिन के जमा पर सालाना ब्याज 5.75 प्रतिशत कर दिया गया है, जो पहले 5.25 प्रतिशत था।